PATVIRTINTA

Šilutės Martyno Jankaus

pagrindinės mokyklos direktoriaus

2025 m. sausio 28 d. įsakymu Nr. V- 21

**RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ VIRTUALIOS NUOTRAUKŲ PARODOS „MAŽOS RANKUTĖS – DIDELEI ŽEMEI“, SKIRTOS PASAULINEI ŽEMĖS DIENAI,**

**NUOSTATAI**

**I SKYRIUS**

**BENDROSIOS NUOSTATOS**

1. Respublikinio ikimokyklinio ir priešmokyklinio amžiaus vaikų virtualios nuotraukų parodos „Mažos rankutės – didelei žemei“, skirtos Pasaulinei žemės dienai (toliau – Paroda) aprašas reglamentuoja parodos tikslą, uždavinius, dalyvius ir organizavimo tvarką.

2. Parodą organizuoja Šilutės Martyno Jankaus pagrindinės mokyklos Traksėdžių skyrius, Šilojų g. 13, Traksėdžių km., LT-99106 Šilutės r. sav., tel. +370 441 46576, El. p. [darzelis@mjmokykla.lt](mailto:darzelis@mjmokykla.lt) . Projekto partneris – Šilutės švietimo pagalbos tarnyba.

3. Parodos koordinatorės priešmokyklinio ugdymo mokytoja Lilija Geležiūnė, tel. +37068664198, el. p. [lilijaa25@gmail.com](mailto:lilijaa25@gmail.com), Rita Užgalienė, direktoriaus pavaduotoja ugdymui el. p.: [uzgaliene@gmail.com](mailto:uzgaliene@gmail.com) .

4. Informacija apie Parodą ir nuostatai skelbiami Šilutės Martyno Jankaus pagrindinės mokyklos internetinėje svetainėje <https://www.mjmokykla.lt>

**II SKYRIUS**

**TIKSLAS IR UŽDAVINIAI**

5. Tikslas – propaguoti Pasaulinę žemės dieną, aplinkosaugos idėjas platinti visuomenėje.

6. Uždaviniai:

6.1. įtraukti vaikus ir mokytojus į meninę veiklą, kurios metu bus ugdomos meninė, ekologinė, pažintinė, gamtamokslinė kompetencijos.

6.2. formuoti aplinkos pažinimo ir aplinkosaugos idėjas;

6.3. kūrybiškai ir išradingai taikyti įvairias meninės raiškos priemones ir medžiagas;

6.4. plėtoti bendradarbiavimą tarp šalies ugdymo įstaigų.

**III SKYRIUS**

**DALYVIAI**

7. Parodos dalyviai – šalies ikimokyklinio ir priešmokyklinio amžiaus (3-7 m. amžiaus) vaikai ir pedagogai.

**IV SKYRIUS**

**DALYVAVIMO SĄLYGOS IR ORGANIZAVIMO TVARKA**

8. Virtualios parodos trukmė: nuo 2025-03-03 iki 2025-03-31.

9. Organizavimo tvarka:

9.1. dalyviai įvairiomis technikomis ir priemonėmis kuria papuošimus, instaliacijas ir jomis puošia savo įstaigos teritoriją ar jos dalį;

9.2. darbai fotografuojami, o nuotraukos keliamos į uždarą Facebook grupę „Mažos rankutės – didelei žemei“ nuo kovo 3 d. iki kovo 31 d.;

9.3. Pateikiant darbą parašyti įstaigos pavadinimą, grupės pavadinimą, mokytojų vardus ir pavardes, el. pašto adresą.

10. Parodos dalyviai registruojasi internetinėje registravimo sistemoje „Semiplius“ (<https://www.semiplius.lt/> ) nuo kovo 3 dienos.

**V SKYRIUS**

**BAIGIAMOSIOS NUOSTATOS**

11. Visi parodos dalyviai bus apdovanoti padėkos raštais, mokytojai gaus pažymas. Jos bus siunčiamos dalyviui nurodytu el. pašto adresu.

12. Dėl papildomos informacijos ar iškilus klausimams skambinti priešmokyklinio ugdymo mokytojai Lilijai Geležiūnei, tel. Nr. +37068664198 arba kreiptis el. p. adresu [lilijaa25@gmail.com](mailto:lilijaa25@gmail.com) .

Priedas Nr. 1

**RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ VIRTUALIOS NUOTRAUKŲ PARODOS „MAŽOS RANKUTĖS – DIDELEI ŽEMEI“, SKIRTOS PASAULINEI ŽEMĖS DIENAI,**

**DALYVIO ANKETA**

|  |  |
| --- | --- |
| Ugdymo įstaigos pavadinimas |  |
| Darbo autoriaus pavadinimas |  |
| Mokytojo vardas, pavardė, el. p. adresas |  |
| Darbo pavadinimas  Trumpas aprašas |  |